चौथे दिन स्टंप के समय इंग्लैंड ने अपनी दूसरी पारी में तीन विकेट खोकर 161 रन बना लिए थे.जोनाथन ट्रॉट 66 औऱ इयान बेल 24 रन बनाकर खेल रहे थे.पहली पारी के आधार पर इंग्लैंड के पास चार रनों की मामूली बढ़त है, यानि अब इंग्लैंड के पास 165 रन हैं और उनके सात बल्लेबाज़ शेष हैं.इंग्लैंड की दूसरी पारी में कप्तान एलिस्टर कुक केवल 13 और केविन पीटरसन छह रन बना सके.निक कांप्टन ने 34 रन बनाए.प्रज्ञान ओझा, आर अश्विन और रवींद्र जदेजा एक-एक विकेट मिला. इससे पहले भारत ने अपनी पारी तब समाप्त घोषित कर दी जब उसका स्कोर नौ विकेट पर 326 रन था औऱ वो पहली पारी के आधार पर इंग्लैंड से चार रन पीछे था.इंग्लैंड के तेज गेंदबाज एंडरसन ने 81 रन देकर चार विकेट औऱ स्पिनर ग्रेम स्वान ने 76 रन देकर तीन विकेट हासिल किए.सोमवार मैच का आखिरी दिन है.